stanford-oval/wikipedia huggingface dataset:
Hämeenlinnan Pallokerho
Historia > Nousuyritysten kaudet (1979-1983)

Vuonna 1979 Rinkelinmäen tekojäärata viimein katettiin ja HPK pääsi ensimmäistä kertaa pelaamaan kotiottelunsa jäähallissa. Uusi Rinkelinmäen jäähalli siivitti osaltaan joukkuetta menestykseen, sillä seuraava I-divisioonakausi 1979–1980 oli seuran paras sitten mestaruussarjakausien. Sarjan alku meni vielä tasatahtia muiden kärkiseurojen SaiPan ja SaPKon kanssa, mutta sarjan puolivälissä HPK pelasi 15 ottelun tappiottoman putken ja karkasi saavuttamattomaan johtoon. Lopulta HPK oli sarjan selkeä ykkönen. SM-liigan karsintasarja sen sijaan ei sujunutkaan HPK:n kannalta toivotunlaisesti. Neljän joukkueen karsintasarjan ykköseksi pelasi SaiPa, joka jäi runkosarjassa HPK:n taakse. HPK:n ja SaiPan väliin jäi vielä tasapisteissä SaiPan kanssa ollut Jokerit, joka puolusti liigapaikkaansa. Nousu SM-liigaan jäi hämeenlinnalaisittain vielä haaveeksi.
Seuraavan kauden I-divisioonaan 1980–1981 HPK sai kovan vahvistuksen, kun Jouni Rinne siirtyi Hämeenlinnaan Rauman Lukosta. Muitakin vahvistuksia tuli HPK:hon ja seura lähtikin kauteen ennakkosuosikkina. HPK johtikin sarjaa alusta alkaen ja Kerho pelasi itsensä runkosarjan voittoon pistepörssin voittaneen Rinteen johdolla. Liigakarsinnassa kuitenkin liigajoukkueet Lukko ja Jokerit eivät antaneet divisioonan kärkikaksikolle HPK:lle ja KooVeelle mahdollisuuksia, eikä HPK:n nousuyritys onnistunut.
Kaudeksi 1981–1982 Jouni Rinne lähti takaisin Raumalle. HPK erottui kuitenkin muista voitti taas lopulta runkosarjan. Uutena sarjajärjestelmänä I-divisioonassa pelattiin pudotuspelit liigakarsintaan pääsystä. Sarjan voittajana HPK sai levätä ensimmäisen kierroksen. Vastustajaksi HPK:lle tuli JyP HT, jolle ei juuri annettu ennakkoarvioissa mitään mahdollisuuksia. Jyväskyläläisseura kuitenkin yllätti HPK:n ja vei ottelusarjan nimiinsä suoraan voitoin 3–0 ja HPK jäi tappion myötä SM-liigakarsinnan ulkopuolelle.
Kaudella 1982–1983 HPK voitti I-divisioonan runkosarjan neljättä perättäistä kertaa. Voitto ei kuitenkaan ollut yhtä selkeä kuin aiempina vuosina, sillä JoKP jäi vain pisteen päähän. Pudotuspeleissä vastaan tuli taas JyP HT, jonka HPK voitti tällä kertaa voitoin 3–0 ja eteni liigakarsintaan SM-liigan viimeiseksi jäänyttä Lukkoa vastaan. HPK sai ottelusarjaan kotiedun ja ensimmäinen ottelu Hämeenlinnassa päättyi HPK:n 4–1-voittoon. Seuraava ottelu pelattiin Raumalla. HPK siirtyi ottelussa johtoon jo ensimmäisen minuutin aikana, ja lisäsi parin seuraavan minuutin aikana johtoaan kolmeen maaliin. Lopputulos oli 1–6 hämeenlinnalaisille. Ottelusarjan viimeinen ottelu Hämeenlinnassa tuntui enää muodollisuudelta, sen HPK voitti 3–0. Ottelusarjan voiton myötä varmistui HPK:n paluu korkeimmalle sarjatasolle.
Historia > Lyhyt liigavisiitti (1983-1984)

Kausi 1983–1984 oli HPK:lle ensimmäinen pääsarjakausi yli 20 vuoden suomensarja- ja I-divisioonakauden jälkeen. Pääsarja oli HPK:n alasarjakausien aikana muuttunut SM-liigaksi. Ennen liigakauden alkua HPK koki raskaita pelaajamenetyksiä ja tulos oli sen mukainen. Lisähuolia toi myös seuran talous, sillä HPK oli liiganousua hakiessaan elänyt yli varojensa. HPK voitti ainoastaan kolme ottelua SM-liigassa ja joutui sarjan viimeisenä karsimaan sarjapaikastaan. Liigakarsinnassa vastaan asettui Rauman Lukko, jonka HPK oli edelliskautena pudottanut SM-liigasta. Tällä kertaa Lukko oli selkeästi parempi ja osoitti ansaitsevansa liigapaikan, ensimmäiset ottelut kirjattiin Lukolle maalein 8–2 ja 7–2. HPK voitti kolmannen osaottelun, mutta neljännen Lukko voitti jatkoajan jälkeen 5–4 ja HPK palasi takaisin I-divisioonaan. Liigavisiitti jäi näin kauden mittaiseksi.
Historia > Matkalla huipulle (1984-1988)

Seuraavien kausien I-divisioonassa HPK ei yltänyt terävimpään kärkeen, eikä näin päässyt yrittämään paluuta SM-liigaan. Divisioonakaudella 1985–1986 HPK:n seurajohto aloitti ”Matkalla huipulle” -kampanjan, jonka tavoitteena oli nostaa HPK aina SM-liigan mitalijoukkueeksi asti.
Kauteen 1987–1988 HPK lähti kovin satsauksin, kuten myös moni muu I-divisioonan seura, sillä SM-liigaa laajennettiin 12 joukkueen sarjaksi seuraavaksi kaudeksi 1988–1989, mikä tarkoitti sitä että kaksi I-divisioonan parasta nousivat suoraan SM-liigaan. Kausi lähti hämeenlinnalaisittan käyntiin hienosti. HPK siirtyi sarjan johtoon jo alkuvaiheessa ja kahden parhaan joukkoon selviäminen sinetöityi jo tammikuussa. HPK selvitti kuitenkin muodollisuuksiksi jääneet loppukauden ottelut kunnialla ja Hannu Jortikan valmentama HPK oli sarjan päättyessä ylivoimainen ykkönen.
Historia > Takaisin pääsarjaan (1988-1990)

SM-liigakaudelle 1988–1989 valmentajaksi tuli Alpo Suhonen. Kausi sujui hämeenlinnalaisittain jopa yli odotusten, sillä nousijajoukkue HPK sijoittui kahdeksanneksi. Pudotuspelipaikka ei vielä ollut lähelläkään, mutta sarjapaikka säilyi, eikä HPK ole kauden 1988–1989 jälkeen enää kertaakaan pudonnut SM-liigasta. Seuraava SM-liigakausi 1989–1990 ei vielä tuonut pudotuspelipaikkaa, mutta sijoitus sentään nousi seitsemänneksi. Matkalla huipulle -projektin tavoitteet alkoivat täyttyä vasta tulevina vuosina.
Historia > Matkalla mitalijoukkueeksi (1990–2001)

Kaudella 1990–1991 HPK otti Hannu Savolaisen johdolla SM-pronssia, joka oli joukkueen ensimmäinen liigamitali. Seuran menestys alkoi pikkuhiljaa vakiintua, ja kaudella 1992–1993 tulikin jo SM-hopeaa. Sijoitukset olivat kuitenkin ailahtelevaisia. 1995–1996 tuli neljäs sija ja 1996–1997 pronssia. Kaudella 1997–1998 HPK löysi kuitenkin itsensä jälleen pudotuspelien ulkopuolelta. Kausina 1998–1999 ja 1999–2000 Teijo Räsäsen luotsaama HPK otti ensimmäisen kerran mitalin kaksi kertaa peräkkäin, kun se saavutti molemmilta kausilta pronssia. Näinä kausina HPK:ssa vaikuttivat mm. Niko Kapanen, Antti Miettinen ja Riku Hahl, jotka ovat kansainvälisesti menestyksekkäimpiä Kerho-kasvatteja. Kausi 2000–2001 oli kuitenkin jälleen heikko, kun joukkue jäi vasta 11. sijalle.
Historia > SM-liigan menestysseura (2001–2007)

Kaudelle 2001–2002 HPK nimesi päävalmentajakseen tuolloin vielä varsin tuntemattoman Jukka Jalosen, joka oli aiemmin valmentanut SM-liigassa Tampereen Ilvestä ja Rauman Lukkoa, vaatimattomalla menestyksellä. Heti ensimmäisellä kaudellaan Jalosen HPK otti jälleen pronssisen mitalin, ja seuraavalla kaudella sama toistui, joukkueen voittaessa samalla runkosarjan ensimmäistä kertaa historiassaan uudella piste-ennätyksellä 87. 
Kaudella 2003–2004 joukkue oli jo kolmatta kertaa peräkkäin välierissä, jääden kuitenkin ilman mitalia. Kaudella 2004–2005 HPK oli jälleen pronssilla.
Kaudella 2005–2006 joukkueen kannattajien unelma kävi toteen, kun HPK raivasi tiensä finaalin, jossa se kaatoi Porin Ässät voitoin 3–1. 22. huhtikuuta HPK otti historiansa ensimmäisen mestaruuden voittamalla Ässät 1–4. Kausi 2006–2007 jäi Jalosen HPK-taipaleen viimeiseksi, kun joukkue otti jälleen kunniakkaasti pronssimitalin.
Jalonen valmensi HPK:ta yhteensä kuusi kautta, kaudesta 2001–2002 aina kauteen 2006–2007 saakka. Seura saavutti tuona aikana yhden kullan, neljä pronssia ja yhden neljännen sijan, joka tekee Jalosesta samalla menestyksekkäimmän että pitkäaikaisimman Kerho-valmentajan. Jalonen tavaramerkiksi nousi HPK-kaudellaan varsin nimettömien pelaajien kykyjen löytäminen ja hyödyntäminen, jolloin monet pelaajat pelasivat uransa parhaat kaudet juuri Jalosen luotsattavina.
Historia > Paluu mestariksi (2016–2019)

Kaudelle 2016–2017 HPK:n päävalmentajaksi nousi Antti Pennanen. Kausi oli HPK:lta suhteellisen hyvä, ja joukkue eteni kahden vuoden tauon jälkeen suoraan pudotuspeleihin, mutta puolivälierissä vastaan asettunut JYP kukisti HPK:n tiukan ottelusarjan jälkeen otteluvoitoin 4–3. Pennasen ensimmäiset otteet HPK:n päävalmentajana osoittivat joukkueelle suurta elpymistä kahden edellisen kauden epäonnistumisten jälkeen.
Kausi 2017–2018 oli HPK:lle ensin mahtavaa nousua, mutta sitten tuli yhtäkkinen mahalasku. Alkukaudesta HPK esitti vahvoja otteita, mutta kauden puolivälin jälkeen suoritukset romahtivat tylysti ja varmalta näyttänyt pudotuspelipaikka muuttui katkeraan pettymykseen, kun HPK ei selvinnyt edes sääliplayoffeihin.
Kausi 2018–2019 oli HPK:n juhlaa. Valmentajana toimi kahden edellisen kauden tapaan Antti Pennanen. Runkosarjassa joukkue raivasi tiensä pudotuspeleihein runkosarjan viidennellä sijalla. Puolivälierissä HPK kaatoi TPS:n otteluvoitoin 4–1. Välierissä HPK kaatoi runkosarjan kakkosen Tapparan voitoin 4–2. Finaaleihin HPK:ta vastaan asettui runkosarjavoittaja Kärpät. Finaalisarja eteni seitsemänteen otteluun asti, jossa HPK voitti sensaatiomaisesti Kärpät maalein 2–1 jatkoajalla Oulussa. Ratkaisumaalin teki Markus Nenonen. Näin HPK voitti toisen Suomen mestaruutensa 13 vuoden tauon jälkeen. Pennanen itse kommentoi, että kaksi edellistä kautta vielä haettiin pelitapaa ja silloin alkanut kova työ palkittiin tällä kaudella.
Tunnukset > Peliasu

HPK pelaa kotipelinsä oransseilla paidoilla, mustilla housuilla sekä oransseilla sukilla. Vierasotteluissaan joukkue käyttää valko-oranssi-mustia paitoja, mustia housuja ja valkoisia sukkia. HPK:n kypärät ovat koti- ja vierasotteluissa pohjaväriltään mustat.
Tunnukset > Musiikki

HPK:n maalilauluna on toiminut vuosina 1981–1986 ja uudestaan vuodesta 1992 lähtien Vexi Salmen ja Kassu Halosen kirjoittama ja Kai Hyttisen esittämä ”Se on siellä”. Vuosina 1988–1992 maalilauluna toimi Juhani Sysiharjun sävellys ”HPK-tunnari”. Muina maalilauluina ovat toimineet Europen ”The Final Countdown” (1986–1987) sekä Sladen ”Run Run Away” (1987–1988).lähde?
HPK:n tunnuskappaleina on toiminut muun muassa kaudelle 2008–2009 tehty ”Lujaa tulee HPK”, joka on Janne Saksan ja Petri Lapintien säveltämä, sanoittama ja esittämä sekä ”Se on siellä” -kappaleen tapaan Vexi Salmen ja Kassu Halosen tekemä kappale ”Oranssi”, jota kuullaan kaudella 2014–2015.lähde?
Tunnukset > Logot ja variaatiot

Alkuperäinen 1930-luvulla käyttöön otettu logo.
1996 käyttöön otettu ritarilogo.
Toinen versio ritarilogosta.
Variaatio pallologosta (2018-2020).
Nykyinen variaatio logosta 2020-.
Sopimukset kaudella 2024–2025

| HPK kaudella 2024–2025 n k > Kokoonpano | HPK kaudella 2024–2025 n k > Kokoonpano | HPK kaudella 2024–2025 n k > Kokoonpano | HPK kaudella 2024–2025 n k > Kokoonpano | HPK kaudella 2024–2025 n k > Valmentajat | HPK kaudella 2024–2025 n k >  | HPK kaudella 2024–2025 n k >  |
| --- | --- | --- | --- | --- | --- | --- |
|  Maalivahdit  31   Filip Lindberg (Laina)   30   Sami Rajaniemi   35   Kaj Saarinen    1   Kim Saarinen Puolustajat   5   Artūrs Andžans   17   Juuso Hietanen (A)   37   Ossi Ikonen    4   Viljami Jokirinne    3   Kalle Kangas   89   Juuso Ketola   43   Miska Kukkonen   72   Anton Mylläri   74   Petteri Nikkilä (C)    6   David Noël   38   Eerik Wallenius |  |  Hyökkääjät  81   Samuli Aaltonen    8   Vili Alitalo   93   Christopher Bengtsson    –   Thomas Caron   25   Heikki Huttunen   71   Juho Järvelä   88   Jesse Kiiskinen   44   Oliver Kopiloff   15   Olli Korhonen   12   Sami Päivärinta   19   Teemu Rautiainen   23   Anrī Ravinskis   29   Miro Ruokonen   41   Jari Sailio   28   Aleksi Sinkkonen   50   Axel Skinnari   92   Vili Toivonen   42   Kyle Topping   82   Eetu Tuulola (A)   10   Roope Vesterinen |  |  Päävalmentaja Mikko Manner Apulaisvalmentajat Ari-Pekka Selin  Olli Hällfors  Aleksis Virtanen  Selitykset (C) Kapteeni  (A) Varakapteeni  Lähde: Eliteprospects Eliteprospects. Päivitetty: 19. tammikuuta 2025  |  |  |
Sopimukset kaudella 2024–2025 > Valmennus ja huolto

Päävalmentaja:  Mikko Manner
Apuvalmentaja:  Ari-Pekka Selin
Apuvalmentaja:  Olli Hällfors
Fysiikkavalmentaja:  Matias Sarvela
Maalivahti- ja videovalmentaja:  Aleksis Virtanen
Huoltaja  Jari Jalasvaara
Huoltaja  Harri Riikonen
Huoltaja  Kari Järvinen
Huoltaja  Tuomo Hulkkonen
Fysioterapeutti  Ville Suomalainen
Hieroja  Petri Kemppainen
Hieroja  Juha Sulin
Osteopaatti  Markku Keränen
Lääkäri  Peter Pippingsköld
Lääkäri  Marko Kivimäki
Fanit

HPK:n faniryhmänä toimii nykyään HPK Kannattajat, joka tunnettiin aiemmin nimellä G-kulma. Aikaisempana faniryhmänä on toiminut muun muassa Ritarikunta. HPK:n fanikatsomoina toimii HPK Kannattajien katsomonosa D1 sekä vierasjoukkueen faneille tarkoitettu G.
Pääyhteistyökumppanit

Hämeenlinnan kaupunki, Aina, SSAB, Pohjantähti, Osuuspankki, Konecranes, Elenia, Lähitapiola, Länsiauto, Opel, CCM, Kivikylän Kotipalvaamo, Olvi, Oxline.
Saavutukset

Suomen mestaruudet vuosina 2006 ja 2019
SM-hopeaa vuonna 1952, 1993 sekä 2010
SM-pronssia yhdeksän kertaa – vuosina 1954, 1991, 1997, 1999, 2000, 2002, 2003, 2005 ja 2007
European Champions Cup -hopea vuonna 2007
Suomensarjan voitto vuosina 1943 ja 1951
I-divisioonan voitto vuonna 1980, 1981, 1983 ja 1988
SM-liigan tunnustuspalkinnot

| Kausi | Palkinto | Voittaja |
| --- | --- | --- |
| 1988–1989 | Jarmo Wasaman muistopalkinto | Pekka Peltola |
| 1990–1991 | Veli-Pekka Ketola -palkinto | Teppo Kivelä |
| 1992–1993 | Aarne Honkavaara -palkinto | Tomáš Kapusta |
| 1992–1993 | Urpo Ylönen -palkinto | Timo Lehkonen |
| 1994–1995 | Aarne Honkavaara -palkinto | Kai Nurminen |
| 1995–1996 | Kalevi Numminen -palkinto | Sakari Pietilä |
| 1996–1997 | Kalevi Numminen -palkinto | Hannu Kapanen |
| 1996–1997 | Pekka Rautakallio -palkinto | Brian Rafalski |
| 1998–1999 | Jarmo Wasaman muistopalkinto | Timo Pärssinen |
| 2001–2002 | Matti Keinonen -palkinto | Marko Tuulola |
| 2002–2003 | Harry Lindbladin muistopalkinto | Hämeenlinnan Pallokerho |
| 2002–2003 | Aarne Honkavaara -palkinto | Tomáš Kucharčík |
| 2002–2003 | Lasse Oksanen -palkinto | Antti Miettinen |
| 2002–2003 | Pekka Rautakallio -palkinto | Marko Tuulola |
| 2002–2003 | Veli-Pekka Ketola -palkinto | Tomáš Kucharčík |
| 2002–2003 | Kultainen kypärä | Antti Miettinen |
| 2004–2005 | Matti Keinonen -palkinto | Jukka Voutilainen |
| 2004–2005 | Raimo Kilpiö -palkinto | Jani Rita |
| 2005–2006 | Jari Kurri -palkinto | Miika Wiikman |
| 2005–2006 | Kalevi Numminen -palkinto | Jukka Jalonen |
| 2008–2009 | Aarne Honkavaara -palkinto | Jussi Makkonen |
| 2012–2013 | Matti Keinonen -palkinto | Jere Sallinen |
| 2013–2014 | Jarmo Wasaman muistopalkinto | Juuse Saros |
| 2018–2019 | Jari Kurri -palkinto | Otto Paajanen |
| 2018–2019 | Kalevi Numminen -palkinto | Antti Pennanen |
Parhaat pistemiehet kaudesta 1990–1991

| Kausi | 1>  | 2>  | 3>  |
| --- | --- | --- | --- |
| 1990–1991 | Teppo Kivelä | Raimo Summanen | Pekka Peltola |
| 1991–1992 | Teppo Kivelä | Tomas Jelinek | Radek Toupal |
| 1992–1993 | Radek Toupal | Jarkko Varvio | Tomas Kapusta |
| 1993–1994 | Tomas Kapusta | Marko Palo | Igor Boldin |
| 1994–1995 | Kai Nurminen | Risto Jalo | Tony Virta |
| 1995–1996 | Niklas Hede | Tony Virta | Aleksandr Andrijevski |
| 1996–1997 | Jani Hassinen | Aleksandr Andrijevski | Risto Jalo |
| 1997–1998 | Jari Kauppila | Juha Virtanen | Jarkko Savijoki |
| 1998–1999 | Tomas Vlasak | Roman Simicek | Niko Kapanen |
| 1999–2000 | Tomas Vlasak | Timo Pärssinen | Niko Kapanen |
| 2000–2001 | Pavel Rosa | Timo Pärssinen | Tommi Santala |
| 2001–2002 | Vladimír Vůjtek | Antti Miettinen | Eero Somervuori |
| 2002–2003 | Tomáš Kucharčík | Tommi Santala | Antti Miettinen |
| 2003–2004 | Tony Virta | Jani Keinänen | Tomáš Kucharčík |
| 2004–2005 | Jukka Voutilainen | Jani Rita | Josh Holden |
| 2005–2006 | Ville Leino | Jukka Voutilainen | Jukka Laamanen |
| 2006–2007 | Toni Mäkiaho | Mikko Mäenpää | Ville Leino |
| 2007–2008 | Pasi Salonen | Jari Sailio | Joonas Vihko |
| 2008–2009 | Jussi Makkonen | Steve Kariya | Mikko Mäenpää |
| 2009–2010 | Ville Viitaluoma | Joonas Vihko | Miikka Männikkö |
| 2010–2011 | Ville Viitaluoma | Juuso Puustinen | Marko Tuulola |
| 2011–2012 | Alex Leavitt | Mathias Porseland | Janne Laakkonen |
| 2012–2013 | Ville Viitaluoma | Jere Sallinen | Eric Fehr |
| 2013–2014 | Borna Rendulic | Juha Kiilholma | Ville Viitaluoma |
| 2014–2015 | Jesse Saarinen | Zach Hamill | Eero Somervuori |
| 2015–2016 | Otto Paajanen | Sakari Manninen | Vojtěch Polák |
| 2016–2017 | Sakari Manninen | Teemu Turunen | Niko Kapanen |
| 2017–2018 | Oula Palve | Kristian Vesalainen | Joonas Lehtivuori |
| 2018–2019 | Teemu Turunen | Jere Innala | Petteri Nikkilä |
| 2019–2020 | Cody Kunyk | Valtteri Puustinen | Jere Innala |
| 2020–2021 | Petri Kontiola | Valtteri Puustinen | Elmeri Eronen |
| 2021–2022 | Michael Joly | Arttu Pelli | Markus Nenonen |
| 2022–2023 | Michael Joly | Markus Nenonen | Steve Moses |
| 2023–2024 | Danick Martel | Eetu Tuulola | Teemu Rautiainen |
Jäädytetyt pelinumerot

2 Eero Salisma
9 Jyrki Louhi
13 Marko Palo
17 Juha Hietanen (Käyttöoikeus pojallaan Juuso Hietasella)
18 Hannu Savolainen (Käyttöoikeus Valtteri Savolaisella ja Viljami Savolaisella)
36 Marko Tuulola (Käyttöoikeus pojillaan Joni Tuulolalla ja Eetu Tuulolalla)
Jäädytetyt pelinumerot > Sulatettu

24 Mika Lartama (jäädytettynä vuoteen 2006 asti)
HPK Hall of Fame

Eero Salisma
Hilpas Sulin
Harri Lintumäki
Jukka Jalonen
Marko Tuulola
Lenni Lainesalo
Hannu Savolainen
Marko Palo
Kari Brusin
Hely Ranta
Pentti Pietilä
Juha Hietanen
Jorma Hassinen
Jarkko Järvi
Juhani Lartama
Teppo Kivelä
Kannattajien suosikit

| 0 | 1 | 2 |
| --- | --- | --- |
|  1982–1983 Juha Virtanen  1983–1984 Pasi Kivilä  1984–1985 Pasi Kivilä  1985–1986 ei valittu  1986–1987 Marko Palo  1987–1988 Pekka Peltola  1988–1989 Pekka Peltola  1989–1990 Igor Kuznetsov  1990–1991 Teppo Kivelä  1991–1992 Tomáš Jelínek  1992–1993 Marko Palo  |  1993–1994 Marko Palo  1994–1995 Kai Nurminen  1995–1996 Timo Peltomaa  1996–1997 Andrew Verner  1997–1998 Toni Mäkiaho  1998–1999 Tomáš Vlasák  1999–2000 Niko Kapanen  2000–2001 Timo Pärssinen  2001–2002 Vladimír Vůjtek  2002–2003 Antti Miettinen  2003–2004 Tony Virta  |  2004–2005 Jukka Voutilainen  2005–2006 Jānis Sprukts  2006–2007 Toni Mäkiaho  2007–2008 Jari Sailio  2008–2009 Jussi Makkonen  2009–2010 Tuukka Mäkelä  2010–2011 Jyrki Louhi  2011–2012 Tuukka Mäkelä  2012–2013 Ville Viitaluoma  2013–2014 Juuse Saros  2014–2015 Juuse Saros  |
HPK:n päävalmentajat ja kapteenit SM-liigassa

| Kausi | Päävalmentaja | Kapteeni |
| --- | --- | --- |
| 1983–1984 | Hannu Savolainen | Markku Hakulinen |
| 1988–1989 | Alpo Suhonen | Mika Lartama |
| 1989–1990 | Olli Hietanen ja Hannu Savolainen | Teppo Kivelä |
| 1990–1991 | Hannu Savolainen | Teppo Kivelä |
| 1991–1992 | Samu Kuitunen | Teppo Kivelä |
| 1992–1993 | Hannu Jortikka ja Juha Hietanen | Janne Laukkanen |
| 1993–1994 | Pentti Matikainen | Janne Laukkanen |
| 1994–1995 | Hannu Savolainen | Risto Jalo |
| 1995–1996 | Sakari Pietilä | Risto Jalo |
| 1996–1997 | Hannu Kapanen | Risto Jalo |
| 1997–1998 | Kari Heikkilä ja Alpo Suhonen | Risto Jalo |
| 1998–1999 | Teijo Räsänen | Jarkko Savijoki |
| 1999–2000 | Teijo Räsänen | Jarkko Savijoki |
| 2000–2001 | Teijo Räsänen | Kimmo Peltonen |
| 2001–2002 | Jukka Jalonen | Kimmo Peltonen |
| 2002–2003 | Jukka Jalonen | Marko Tuulola |
| 2003–2004 | Jukka Jalonen | Marko Tuulola |
| 2004–2005 | Jukka Jalonen | Jani Keinänen |
| 2005–2006 | Jukka Jalonen | Mikko Jokela |
| 2006–2007 | Jukka Jalonen | Mikko Jokela |
| 2007–2008 | Matti Alatalo | Veli-Pekka Laitinen |
| 2008–2009 | Jukka Rautakorpi | Tony Virta |
| 2009–2010 | Jukka Rautakorpi | Jukka Laamanen |
| 2010–2011 | Harri Rindell | Marko Tuulola |
| 2011–2012 | Harri Rindell ja Timo Lehkonen | Marko Tuulola |
| 2012–2013 | Ari-Pekka Selin | Ville Viitaluoma |
| 2013–2014 | Kai Rautio ja Pasi Arvonen | Ville Viitaluoma ja Marko Tuulola |
| 2014–2015 | Pasi Arvonen | Joonas Vihko |
| 2015–2016 | Pasi Arvonen ja Olli Salo | Riku Hahl |
| 2016–2017 | Antti Pennanen | Niko Kapanen |
| 2017–2018 | Antti Pennanen | Otto Paajanen |
| 2018–2019 | Antti Pennanen | Otto Paajanen |
| 2019–2020 | Antti Pennanen | Niklas Friman |
| 2020–2021 | Matti Tiilikainen | Markus Nenonen |
| 2021–2022 | Matti Tiilikainen ja Jarno Pikkarainen | Markus Nenonen |
| 2022–2023 | Jarno Pikkarainen | Juuso Hietanen |
| 2023–2024 | Maso Lehtonen | Juuso Hietanen |
Sijoitukset SM-liigassa ja SM-sarjassa

| 0 | 1 | 2 | 3 | 4 |
| --- | --- | --- | --- | --- |
|  1949–1950 – 6.  1951–1952 – 2.  1952–1953 – 5.  1953–1954 – 3.  1954–1955 – 5.  1955–1956 – 7.  1956–1957 – 5.  1957–1958 – 6.  1958–1959 – 10.  1959–1960 – 9.  1983–1984 – 10.  |  1988–1989 – 8.  1989–1990 – 7.  1990–1991 – 3.  1991–1992 – 8.  1992–1993 – 2.  1993–1994 – 9.  1994–1995 – 10.  1995–1996 – 4.  1996–1997 – 3.  1997–1998 – 10.  1998–1999 – 3.  |  1999–2000 – 3.  2000–2001 – 11.  2001–2002 – 3.  2002–2003 – 3.  2003–2004 – 4.  2004–2005 – 3.  2005–2006 – 1.  2006–2007 – 3.  2007–2008 – 12.  2008–2009 – 5.  2009–2010 – 2.  |  2010–2011 – 9.  2011–2012 – 13.  2012–2013 – 7.  2013–2014 – 8.  2014–2015 – 11.  2015–2016 – 13.  2016–2017 – 6.  2017–2018 – 12.  2018–2019 – 1.  2019–2020 – 7.  2020–2021 – 11.  |  2021–2022 – 9.  2022–2023 – 12.  2023–2024 – 14.  2024–2025 – |
Aiheesta muualla

Wikimedia Commonsissa on kuvia tai muita tiedostoja aiheesta .
Hämeenlinnan Pallokerhon viralliset kotisivut
HPK-juniorit
HPK Liigan sivuilla
| n k Jääkiekon SM-liiga |
| --- | --- |
Joukkueet (2024–25):  HIFK  HPK  Ilves  Jukurit  JYP  KalPa  Kiekko-Espoo  KooKoo  Kärpät  Lukko  Pelicans  SaiPa  Sport  Tappara  TPS  Ässät 
Palkinnot:  Kanada-malja  Harry Lindbladin muistopalkinto  Hopealuistin  Aaro Kivilinnan muistopalkinto  Lasse Oksanen -palkinto  Jari Kurri -palkinto  Kultainen kypärä  Jääkiekon SM-liigan viihdyttävin pelaaja  Veli-Pekka Ketola -palkinto  Aarne Honkavaara -palkinto  Jarmo Wasaman muistopalkinto  Jääkiekon SM-liigan kuukauden pelaaja  Urpo Ylönen -palkinto  Pekka Rautakallio -palkinto  Juha Rantasila -palkinto  Matti Keinonen -palkinto  Raimo Kilpiö -palkinto  Unto Wiitala -palkinto  Pentti Isotalo -palkinto  Kultainen pilli  Kalevi Numminen -palkinto 
| n k Jääkiekon Suomen mestarit |
| --- | --- |
Voittajat:  1927–28: Viipurin Reipas  1928–29: HJK  1929–30: ei pelattu  1930–31: TaPa  1931–32: HJK  1932–33: HSK  1933–34: HSK  1934–35: HJK  1935–36: Ilves  1936–37: Ilves  1937–38: Ilves  1938–39: KIF  1939–40: ei pelattu  1940–41: KIF  1941–42: ei pelattu  1942–43: KIF  1943–44: ei jaettu  1944–45: Ilves  1945–46: Ilves  1946–47: Ilves  1947–48: Tarmo  1948–49: Tarmo  1949–50: Ilves  1950–51: Ilves  1951–52: Ilves  1952–53: TBK  1953–54: TBK  1954–55: TBK  1955–56: TPS  1956–57: Ilves  1957–58: Ilves  1958–59: Tappara  1959–60: Ilves  1960–61: Tappara  1961–62: Ilves  1962–63: Lukko  1963–64: Tappara  1964–65: Karhut  1965–66: Ilves  1966–67: RU-38  1967–68: KooVee  1968–69: HIFK  1969–70: HIFK  1970–71: Ässät  1971–72: Ilves  1972–73: Jokerit  1973–74: HIFK  1974–75: Tappara  1975–76: TPS  1976–77: Tappara  1977–78: Ässät  1978–79: Tappara  1979–80: HIFK  1980–81: Kärpät  1981–82: Tappara  1982–83: HIFK  1983–84: Tappara  1984–85: Ilves  1985–86: Tappara  1986–87: Tappara  1987–88: Tappara  1988–89: TPS  1989–90: TPS  1990–91: TPS  1991–92: Jokerit  1992–93: TPS  1993–94: Jokerit  1994–95: TPS  1995–96: Jokerit  1996–97: Jokerit  1997–98: HIFK  1998–99: TPS  1999–00: TPS  2000–01: TPS  2001–02: Jokerit  2002–03: Tappara  2003–04: Kärpät  2004–05: Kärpät  2005–06: HPK  2006–07: Kärpät  2007–08: Kärpät  2008–09: JYP  2009–10: TPS  2010–11: HIFK  2011–12: JYP  2012–13: Ässät  2013–14: Kärpät  2014–15: Kärpät  2015–16: Tappara  2016–17: Tappara  2017–18: Kärpät  2018–19: HPK  2019–20: ei jaettu  2020–21: Lukko  2021–22: Tappara  2022–23: Tappara  2023–24: Tappara 
| n k Auroraliiga |
| --- | --- |
Joukkueet (2024–25):  HIFK  HPK  Ilves  K-Espoo  KalPa  Kärpät  RoKi  Team Kuortane  TPS 
Karri Rämö vartioimassa HPK:n maalia sarjaottelussa HIFK:ta vastaan tammikuussa 2006.
HPK:n Teemu Lassila 2010.
HPK:n päävalmentajat Harri Rindell (2010–2012) sekä Pasi Arvonen (2013–2016).